[{"text_idx": "#000001", "text": "Ymunodd Alice a\u0302\u2019r ti\u0302m yn 2011 ar brentisiaeth, ac mae hi wedi gweithio ei ffordd i fyny i ddod yn Weinyddwr, Cynorthwyydd Cyllid, a Chydlynydd Gwirfoddolwyr. Mae Alice yn gweithio gyda\u2019r holl adrannau amrywiol yn Llantarnam Grange, ac mae\u2019n ceisio sicrhau bod pawb sy\u2019n ymwneud a\u0302 ni yn teimlo wedi\u2019u croesawu a\u2019u cefnogi. Mae Alice yn dipyn o bioden sy\u2019n cael ei denu at bethau gloyw a sgleiniog, ac mae hi wrth ei bodd a\u0302 chreision a brodwaith."}, {"text_idx": "#000002", "text": "Daeth Amy i Lantarnam Grange yn 15 oed i gael profiad gwaith, a gwirfoddolodd yn yr adran addysg cyn dechrau gweithio yn y caffi. Cafodd Amy ei phenodi yn Rheolwr Cynorthwyol y Caffi yn 2019, ac mae\u2019n helpu gyda\u2019r gwaith o redeg y caffi o ddydd i ddydd ac yn cyfarch y cwsmeriaid gyda\u2019i gwe\u0302n a\u2019i chwerthiniad heintus. Mae Amy wrth ei bodd yn gwneud creaduriaid crosio i\u2019w theulu a\u2019i ffrindiau ac mae ganddi lyfr yn ei llaw bob amser."}, {"text_idx": "#000003", "text": "Dechreuodd Savanna wirfoddoli yn Llantarnam Grange yn 2017 ar o\u0302l graddio mewn Ffotograffiaeth ym Mhrifysgol De Cymru. Yn Swyddog Arddangosfeydd erbyn hyn, hi sy\u2019n trefnu ac yn curadu ein harddangosfeydd. Mae cydweithio\u2019n bwysig iddi, ac mae hi\u2019n awyddus i gefnogi artistiaid newydd a sefydledig fel ei gilydd. Mae Savanna hefyd wrth ei bodd yn gweithio ar ei phrosiectau creadigol ei hunan, ac mae hi\u2019n nyrd balch yn y bo\u0302n."}, {"text_idx": "#000004", "text": "Mae Holly wedi bod yn gweithio yn y caffi \u2019no\u0302l a mlaen ers iddi fod yn 16 oed, a daeth hi\u2019n rheolwr yn 2019. Mae Holly\u2019n gredwr brwd mewn defnyddio cynnyrch lleol a ffres, gan gynnig opsiynau iach a llysieuol amrywiol i\u2019r rhai sy\u2019n dod i\u2019r caffi \u2013 bydd hi bob amser yn gwneud ei gorau i ddarparu ar gyfer unrhyw ofynion deietegol. Mae Holly wrth ei bodd ag ychydig o liw (fel sydd i\u2019w weld yn o\u0302l ei gwallt morforwyn/uncorn), mae\u2019n mwynhau pobi, ac yn meddwl bod ymlusgiaid yn ciwt."}, {"text_idx": "#000005", "text": "Sophie yw ein Swyddog Marchnata a ymunodd yn y gaeaf 2021. Hi sy\u2019n arwain ar gyfeiriad strategol ein gwaith cyfathrebu a marchnata, ac mae\u2019n cefnogi ein gwaith partneriaeth a datblygu. Mae Sophie bob amser yn awyddus i glywed am bobl sydd am gydweithio, felly mae croeso i chi gysylltu. Mae Sophie yn treulio gweddill ei hamser yn gweithio ar amrywiol brosiectau llawrydd fel artist, curadur a dylunydd graffeg, ac mae ganddi gasgliad helaeth o hetiau gwla\u0302n."}, {"text_idx": "#000006", "text": "Daeth Louise yn Gyfarwyddwr yn 2019. Ar o\u0302l bod gyda\u2019r sefydliad ers 25 mlynedd, mae hi\u2019n adnabod holl agweddau\u2019r sefydliad ac anghenion ein cymunedau fel cefn ei llaw. Hi sy\u2019n arwain ar gyfeiriad strategol, busnes a chreadigol y sefydliad, gan gydweithio gyda\u2019n partneriaid a\u2019n rhwydweithiau i ddatblygu cydberthnasau a phrosiectau. Mae Louise wrth ei bodd a\u0302 chymysgedd eclectig o gerddoriaeth metel yr wythdegau a\u2019r nawdegau, teithiau i leoliadau\u2019r Ymddiriedolaeth Genedlaethol, cathod, a nofelau Jane Austen."}, {"text_idx": "#000007", "text": "Becky yw ein Cynorthwyydd Addysg a Gweinyddwr Gwerthuso Criw Celf. Dechreuodd Becky wirfoddoli yn 2007. Mae Becky\u2019n gweithio gyda phlant, pobl ifanc, ac oedolion agored i niwed yma yn Llantarnam Grange ac yn y gymuned. Mae hi\u2019n angerddol am annog a chefnogi cyfranogiad yn y celfyddydau. Mae hi wrth ei bodd yn darllen, yn dysgu crefftau newydd, ac yn yfed llawer o de."}, {"text_idx": "#000008", "text": "Daeth Louise yn Uwch Swyddog Addysg yn 2003. Hi sy\u2019n goruchwylio ein rhaglen addysg, gan arwain ar ddatblygiad creadigol a darparu gweithgareddau cyfranogol. Mae Louise o\u2019r farn y dylai fod gan bawb gyfle i ymgysylltu a\u0302\u2019r celfyddydau, a bydda\u2019n falch o glywed gan unrhyw un sydd a\u0302 syniad am brosiect, neu a hoffai weithio gyda ni. Mae tsimpansi\u0302s o ffelt a brodwaith yn rhoi gwe\u0302n ar ei hwyneb hefyd, ynghyd ag arluniadau inc ac esgidiau lliwgar."}, {"text_idx": "#000010", "text": "Mae Steph yn angerddol dros ddemocratiaeth ddiwylliannol a gweithio gyda phobl i greu sector diwylliannol mwy cynrychiadol, cynhwysol a hygyrch. Ar hyn o bryd, mae\u2019n Rheolwr Dysgu, Dehongli a Chyfranogi yn Amgueddfa Genedlaethol Caerdydd, a chyn hynny bu ganddi nifer o rolau yn Amgueddfa Cymru lle roedd yn canolbwyntio ar arwain newid sefydliadol er mwyn gosod cymunedau wrth galon eu gwaith. Mae Steph hefyd yn ceisio dysgu sut i dyfu ffrwythau a llysiau, ac mae\u2019n hoff iawn o gemau bwrdd."}, {"text_idx": "#000011", "text": "Artist cymunedol llawrydd yw Naseem, a Chyfarwyddwr Ziba Creative sydd wedi\u2019u lleoli yn stiwdio Llantarnam Grange. Mae Naz yn artist gweledol ymgysylltu cymdeithasol, yn ymgynghorydd, yn asiant ac ymarferydd creadigol, ac yn swyddog ymgysylltu. Mae gweithio gydag eraill yn llywio ei harfer, gan gysylltu pobl a\u2019u straeon, llesiant, a meithrin hyder drwy greadigrwydd. Gyda dros 20 mlynedd o brofiad, mae Naz yn angerddol am gefnogi\u2019r celfyddydau a\u2019u rhoi wrth galon y gymuned. Mae Naz hefyd wrth ei bodd a\u0302 phom poms, patrymau, ac Elvis!"}, {"text_idx": "#000013", "text": "\u201cRwy\u2019n Gynghorydd newydd ar Gyngor Bwrdeistref Sirol Torfaen ac rwy\u2019n falch iawn o gael fy ngwahodd i weithio gyda Llantarnam Grange sydd yn adnodd gwych yn ein hardal. Mae\u2019n fan modern, arloesol sy\u2019n arddangos amrywiaeth o arddulliau artistig.\u201d"}, {"text_idx": "#000015", "text": "Mae Veronica wedi bod yn aelod o Gyngor Cymuned Croesyceiliog a Llanyrafon ers 1990, a bu\u2019n Glerc y Cyngor am 5 mlynedd cyn hynny. Roedd hefyd yn Gynghorydd Bwrdeistref am 10 mlynedd, yn cynrychioli Torfaen ar sefydliadau allanol. Ei phrofiad cyntaf o Lantarnam Grange oedd yng nghyfarfod lleol Cymdeithas y Cenhedloedd Unedig ar ddechrau\u2019r 1970au. Fel preswyliwr lleol mae wedi mwynhau gweld sut mae Llantarnam Grange wedi datblygu ar hyd y blynyddoedd nes iddo gyrraedd ei safle cydnabyddedig a chadarnhaol presennol ym myd y Celfyddydau, nid yn unig yn lleol ond ymhellach o lawer ar draws Cymru, y DU a thu hwnt. Mae\u2019n mawr werthfawrogi effaith y gwaith a wneir yn y gymuned leol yn Nhorfaen."}, {"text_idx": "#000017", "text": "\u201cRwy\u2019n Gynghorydd ar Gyngor Bwrdeistref Sirol Torfaen ac rydw i wedi cynrychioli Ward Llantarnam ers 2017. Rwy\u2019n credu bod Llantarnam Grange yn un o\u2019r gemau niferus yng nghoron Torfaen. Mae gan y Grange botensial anhygoel i gyfoethogi bywydau ei ddinasyddion a\u2019i gymunedau ac yn ystod fy nghyfnod fel Ymddiriedolwr, rwy\u2019n gobeithio y gallaf helpu i godi ymwybyddiaeth o\u2019r pethau mae\u2019n eu cynnig a hybu ei amrywiaeth eang o weithgareddau.\u201d"}, {"text_idx": "#000018", "text": "Daeth Simon yn Ymddiriedolwr yn 2019, ond ymwelodd a\u0302 Llantarnam Grange am y tro cyntaf yn o\u0302l yn 1991 ar gyfer dosbarth bywlunio pan oedd yn gwneud ei Lefel A mewn Celf. Mae wedi ymweld yn rheolaidd ers hynny ac wedi cyflwyno\u2019i blant i\u2019r Grange trwy ddosbarthiadau a\u2019r rhaglen Criw Celf ragorol. Fel Ymgynghorydd Brand a Marchnata, mae Simon yn dod a\u0302\u2019i arbenigedd ymgynghorol i\u2019r bwrdd ac at yr heriau, gan gyfrannu safbwynt ffres ac ymwybyddiaeth fasnachol. Yn ddiweddar daeth Simon yn Ddirprwy Gadeirydd a\u2019i nod yw helpu LG gymaint ag y gwnaeth LG ei helpu yntau. Mae cyfansoddiad Simon yn goffi bron 95%."}, {"text_idx": "#000019", "text": "Mae Toni yn geramegydd llawrydd sy\u2019n gweithio yn Stiwdio Fireworks Clay yng Nghaerdydd. Ers iddo raddio o Brifysgol Metropolitan Caerdydd, mae Toni wedi ymroi i arddangos a gwerthu gwaith o gwmpas y wlad. Enillodd wobr yn FRESH, Digwyddiad Eilflwydd Cerameg Prydain, yn 2019. Mae gan Toni ddiddordeb mewn cynnwys y genhedlaeth iau yn rhagweithiol yn y sector celfyddydau o safbwynt gweithio\u2019n llawrydd. Mae Toni wrth ei fodd yn gwylio sioeau a rhaglenni dogfen ar goginio ond does ganddo ddim llawer o sgiliau coginio."}, {"text_idx": "#000020", "text": "Ymunodd Fi a\u0302 Llantarnam Grange fel Ymddiriedolwr yn 2022, gan gyfrannu ei sgiliau a\u2019i phrofiad o godi arian, gwirfoddoli a gweinyddu yn y trydydd sector, ac yn benodol mewn sefydliadau celfyddydau, diwylliant a threftadaeth. Gan fod ganddi gefndir mewn iechyd meddwl a phrofiad personol fel gofalwr, mae\u2019n frwd dros y ro\u0302l gall celf a diwylliant ei chwarae wrth wella ymdeimlad o les a sicrhau bod cyfleoedd creadigol a diwylliannol yn hygyrch i bawb. Ar hyn o bryd mae Fi yn gweithio fel gweinyddwr yn Amgueddfa Cymru, ar brosiect sy\u2019n archwilio sut i ddefnyddio\u2019r Amgueddfa a\u2019i chasgliadau i gefnogi a gwella llesiant pobl yr effeithir arnynt gan ddementia. Y tu allan i fyd gwaith, mae Fi yn dysgu sut i gwiltio ar hyn o bryd, ac mae\u2019n mwynhau nofio yn y mo\u0302r a phobi cacennau fegan!"}, {"text_idx": "#000021", "text": "Daeth Kim yn ymddiriedolwr yn Chwefror 2022 ac mae\u2019n adnabod ac yn caru\u2019r Grange ers dros 30 mlynedd. Mae Kim wedi gweithio yn y sectorau twristiaeth a threftadaeth drwy gydol ei gyrfa, gan hyrwyddo Cymru ledled y byd ac ysbrydoli\u2019r hen a\u2019r ifanc gyda\u2019i stori\u0308au am hanes De Cymru. Yn ystod y blynyddoedd diwethaf mae Kim wedi astudio crefftau creadigol, gan arbenigo mewn cerameg, a nawr mae\u2019n gweithio yn ei stiwdio yn Y Fenni ac yn arddangos a gwerthu ar draws y DU."}, {"text_idx": "#000022", "text": "\u201cErs i mi ymuno a\u0302\u2019r Bwrdd, rydw i wedi dysgu cymaint am yr amrywiaeth anhygoel o weithgareddau a gynhyrchir yn Llantarnam Grange, ac am ehangder ei allgymorth i bob rhan o\u2019r boblogaeth yn Nhorfaen a thu hwnt. Rydw i wedi gweld dros fy hunan fod creadigrwydd a mynegiant artistig yn fwyfwy pwysig wrth fynd i\u2019r afael a\u0302 materion iechyd meddwl a chynhwysiant cymdeithasol. Fel aelod o\u2019r Bwrdd a benodwyd gan yr awdurdod lleol, rwy\u2019n ystyried mai fy ro\u0302l innau yw hyrwyddo\u2019r gwaith yn Llantarnam Grange drwy gefnogi gwaith y staff ac aelodau eraill y Bwrdd, gan amlygu ei swyddogaethau niferus yn ein cymunedau a chysylltu a\u0302 rhanddeiliaid eraill i hybu holl agweddau\u2019r gwaith yn Llantarnam Grange.\u201d"}]